
ДО 
ОБЩИНСКИ СЪВЕТ 
ГР. ПОМОРИЕ





ДОКЛАДНА ЗАПИСКА 

от

Иван Алексиев – Кмет на Община Поморие 


Относно: Предоставяне на втори етаж от сграда  и помещение на първия етаж- публична общинска собственост, находяща се в с. Бата, общ. Поморие за предоставяне на безвъзмездно управление на ОП „Социално обслужване“-Поморие за предоставяне на социална услуга.


                 УВАЖАЕМИ ГОСПОДИН ПРЕДСЕДАТЕЛ,
                 УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

                
                Община Поморие е собственик на сграда с идентификатор 02810.501.242.1 по кадастралната карта и кадастралните регистри на с. Бата, община Поморие. Сградата е двуетажна и е построена в поземлен имот с идентификатор 02810.501.242 по кадастралната карта и кадастралните регистри на с. Бата, община Поморие.
                Във връзка с необходимостта от осигуряване на подходяща материална база за предоставяне на социалната услуга „Защитено жилище за пълнолетни лица с умствена изостаналост“ с. Бата, предлагам на Общинско предприятие „Социално обслужване“ - Поморие да бъде предоставен за безвъзмездно управление втори етаж от сграда и помещение на първи етаж - публична общинска собственост, находяща се в с. Бата, община Поморие, ул. „Иван Вазов“ № 29. Сградата е ремонтирана със средства по проект „Красива България“ и със съфинансиране от Община Поморие.
За сградата е съставен Акт за публична общинска собственост № 7613 от 10.04.2024 г. като същата е описана като двуетажна сграда с площ 446 кв. м. и застроена площ 223 кв. м. Предоставяната част обхваща втория етаж, включващо разположение на следните помещения, съобразно одобреното архитектурно разпределение:
· 5 стаи, предназначени за потребителите за настаняване по двама в стая
· 1 кабинет за специалисти
· 1 кабинет за дежурните служители 
· 1 зала за занимания и хранене, предназначена за провеждане на ежедневни дейности и   общуване между потребителите
· 2 бани и 2 тоалетни, и санитарно помещение, пригодено за хора с увреждания.
            
 Има изградена противопожарна система, както и осветление за авариен изход.



За осигуряване на необходимите условия за работа на специалистите към социалната услуга е необходимо на ОП“Социално обслужване“ – Поморие да бъде предоставено за безвъзмездно управление и помещение, разположено на първия етаж на същата сграда. Помещението ще се използва като кабинет към социалната услуга.   
Съгласно Удостоверение за въвеждане в експлоатация № 24 от 09.04.2026 г. е въведен в експлоатация строеж, включващ основен ремонт на покрива и преустройство с промяна на предназначението на втория етаж за център за настаняване от семеен тип. Предоставянето на втория етаж ще осигури необходимата материална база за организиране и предоставяне на социалната услуга, съобразно потребностите на потребителите и приложимите изисквания за качество на грижата. Помещенията ще се използват за осъществяване на дейностите по предоставяне на услугата. Стопанисването, текущата поддръжка и разходите, свързани с експлоатацията на предоставената част, ще се организират от ОП „Социално обслужване“ в рамките на утвърдения бюджет и определените му правомощия.
Съгласно чл.12, ал.1 от Закона за общинската собственост, имотите и вещите - общинска собственост, се предоставят безвъзмездно за управление на юридически лица и звена на общинска бюджетна издръжка, като редът за предоставянето е определен от общинския съвет в Наредба №1 за реда за придобиване, управление и разпореждане с общинско имущество.
Съгласно разпоредбите на чл.18, ал.1 от Наредба № 1 за реда за придобиване, управление и разпореждане с общинско имущество, имоти и части от имоти, публична общинска собственост, се предоставят безвъзмездно за управление на органи на общината или на юридически лица, звена и общински предприятия на общинска бюджетна издръжка или на техни териториални структури за осъществяване на функциите  им, със заповед от кмета на общината, след решение на общинския съвет.

              Предвид гореизложеното предлагам Общински съвет - Поморие да приеме следното

                                                                   

РЕШЕНИЕ:




       На основание чл. 21, ал.1, т. 8 и ал. 2 от Закона за местното самоуправление и местната администрация, чл. 12, ал.1 и чл. 52, ал. 1 от Закона за общинската собственост, чл. 15 и чл. 18, ал. 1 от Наредба № 1 за реда за придобиване, управление и разпореждане с общинско имущество, Общински съвет – Поморие 

1. Предоставя за безвъзмездно управление на Общинско предприятие „Социално обслужване“ – Поморие следния недвижим имот: втори етаж от сграда и помещение на първи етаж с идентификатор 02810.501.242.1 по кадастралната карта и кадастралните регистри на с. Бата, община Поморие , разположена в поземлен имот с идентификатор 02810.501.242 по кадастралната карта и кадастралните регистри на с. Бата, община Поморие, на адрес: с. Бата, община Поморие, ул. „Иван Вазов“ № 29, актувана с Акт за публична общинска собственост № 7613 от 10.04.2024 г., за предоставяне на социалната услуга „Защитено жилище за пълнолетни лица с умствена изостаналост“ с. Бата. Предоставяната част включва помещенията, описани и обозначени в приложената към решението схема. 
2. Предоставените помещения да се използват съобразно определеното предназначение и при спазване на приложимите нормативни изисквания, като се осигури необходимият достъп до тях през общите части на сградата.
3. Възлага на кмета на Община Поморие да извърши необходимите действия по изпълнение на решението, включително издаване на заповед за безвъзмездно управление на описания в т.1 недвижим имот в полза на Общинско предприятие „Социално обслужване“ – Поморие.



 
  Приложения:

 1. Копие от Акт за публична общинска собственост № 7613 от 10.04.2024 г.
 
2. Копие от Удостоверение за въвеждане в експлоатация № 24 от 09.04.2026 г.

 3. Актуална скица на сградата.
 
4. Схема на втория етаж с площ и описание на помещенията. 














С уважение, 

ИВАН АЛЕКСИЕВ
Кмет на Община Поморие

